The Telegraph summerer opp høyprofilerte utenlandske managere i Premiere League: Åtte suksesser, seks fiaskoer og van Gaal
ARTIKKELEN ER OVER TRE ÅR GAMMEL The Telegraph har laget en liste på 14 managere som kom til Premier League med svært gode navn. Det har endt både bra og dårlig. VG har lagt til Norges mest suksessfulle landslagssjef gjennom tidene, Drillo, på listen som også inneholder Ole Gunnar Solskjærs nedtur i Cardiff. Her er de utenlandske managerne presentert kronologisk i tid.Førte i 1994 Norge til det første VM-sluttspillet på 56 år og satte fire år senere Brasil på plass under VM i Frankrike. Løftet så Vålerenga til kvartfinalen i Cupvinnercupen (tap for Chelsea). Tok over Wimbledon i Premier League. Det startet brukbart, men etter åtte strake tap våren 2000 fikk Drillo sparken. Wimbledon rykket etterpå ned. Dom: FiaskoVar svært cool da Monaco slo Manchester United i Champions League i 1998 med spillere som Thierry Henry og David Trezeguet på laget. To år senere var franskmannen på plass i Fulham og holdt dem i Premier League både våren 2001 og 2002, men fikk sparken da Fulham lå 15. plass året etter. Dom: SuksessI Valencia-perioden fra 2001 til 2004 vant klubben to spanske seriemesterskap og UEFA-cupen. Tross den enorme Champions League-tittelen i 2005 nådde Benitez ikke helt de samme høyder i Liverpool. Men var klubbens mest suksessrike manager siden Kenny Dalglish. Vant Europa League i sin eneste sesong med Chelsea. Dom: SuksessAnkom Vest-London som regjerende mester i Champions League med Porto. Erklærte seg som «The Special One» på første pressekonferanse og fulgte opp med to PL-titler og to seire i ligacupen samt en FA-cuptittel før han fikk sparken i 2007. Ligger dårlig an nå, men har vunnet både ligaen og ligacupen i sin andre periode. Dom: SuksessBygget opp Lyon som sportsdirektør før han tok over som trener og førte klubben til fransk mesterskap i 2002. Tok så over det franske landslaget. Store forventninger da han ble Tottenham-manager etter EM i 2004. Det endte med at Santini trakk seg på grunn av «personlige årsaker» etter bare 15 kamper og 11. plass på tabellen. Dom: FiaskoGjorde Sevilla til et av de mest spennende lagene i Europa ved å vinne UEFA-cupen to ganger og den spanske cupen. Ble så Tottenham-manager etter at Martin Jol fikk sparken høsten 2007. «Spurs» vant ligacupen den første sesongen etter seier og Chelsea i finalen. Men neste høst startet med to poeng på åtte kamper. Og sparken. Dom: Fiasko.Hadde kjempesuksess da han tok Brasil til VM-gull i 2002 og førte Portugal til EM-finalen to år etter (tap for Hellas). Men «Big Phil» fikk det mye verre da han lot seg friste til Stamford Bridge fire år senere. Mistet Chelsea-garderoben allerede den første høsten og managerjobben i februar 2009. Dom: FiaskoSnudde alt etter at Scolari hadde fått sparken. Chelsea ble nummer tre i ligaen, vant FA-cupen, men tapte semifinalen i Champions League til Chelsea. Her legger Telegraph fortsatt skylden på dommeren – norske Tom Henning Øvrebø. Spillerne ba Hiddink om å bli, men han valgte å prioritere jobben som landslagstrener i Russland. Dom: SuksessHadde vunnet Champions League to ganger med Milan før han ankom London for seks år siden. Ble en umiddelbar suksess. Chelsea scoret 103 ligamål og Chelsea vant the double i hans første sesong. Den neste ble tyngre med seriesølv og ingen mesterskap. Det holdt til å få sparken av Roman Abramovitsj. Dom: Suksess.Vant tre seriemesterskap og to cuptitler som Inter-trener, men fikk likevel sparken i 2008. Året etter tok han over Manchester City. Det ble en fantastisk reise som endte med at City vant første seriegull på 44 år på overtid en ellevill maidag i 2012. Skuffet neste sesong. Etter finaletapet i FA cupen – mot Wigan – fikk han sparken. Dom: SuksessEtter sin strålende spillerkarriere startet Michael Laudrup trenerkarrieren med suksess som Morten Olsens assistent på det danske landslaget. Etter å ha ledet fire klubber ble han sommeren 2012 presentert som Swansea-manager. Vant ligacupen og kom på 9. plass i PL. Fikk sparken da det gikk langt tyngre sesongen etter. Dom: SuksessChelsea var så desperate etter å få den 33 år gamle portugiseren i 2009 at de sparket suksessen Ancelotti. Ni måneder senere fikk Villas-Boas sparken etter å ha havnet på kant med nøkkelspillere som John Terry og Frank Lampard. Ble så ansatt av Tottenham. Det endte med sparken i desember. Etter 0-5 for Liverpool hjemme. Dom: FiaskoKom fra en lang trenerkarriere som inneholdt både ni søramerikanske klubber og spanske Villarreal, Real Madrid og Malaga. Chileneren fikk umiddelbar suksess ved å vinne både Premier League og ligacupen første sesongen. Men det gikk langt tyngre siste sesong og Champions League-suksessen mangler. Leder PL nå. Dom: SuksessEtter å ha gått på manager-skolen til Alex Ferguson i Manchester United vant Solskjær tre titler på tre sesonger med Molde. Dermed bar det til Premier League. Men oppholdet i Cardiff utviklet seg slett ikke slik Solskjær ønsket. Nedrykket i fjor ble fulgt opp med at han ble løst fra kontrakten i fjor høst. Har ikke hatt jobb etterpå. Dom: FiaskoHar vunnet både Champions League og syv mesterskap med sine fire klubber, Ajax, Barcelona, AZ Alkmaar og Bayern München. Kom til United direkte fra VM-bronse med Nederland. Har brukt enorme summer på spillerkjøp, men endte på 4. plass i første sesong. Har ledet ligaen en gang, men ble knust 3-0 av Arsenal sist søndag. Dom: Suksess/fiasko (Telegraph klarer ikke å bestemme seg)
Jürgen Klopp er på vei til Liverpool med to Bundesliga-titler og et tysk cupmesterskap i bagasjen. Men stort navn i et annet land betyr ikke automatisk stor suksess i England.